દેશના વડાપ્રધાન નરેન્દ્ર મોદીને આજે ફરી દિલ્હીના મુખ્યમંત્રી અરવિંદ કેજરીવાલની ટીકાના ભોગ બનવાનો વારો આવ્યો છે. વડાપ્રધાન નરેન્દ્ર મોદી હાલ ગુજરાતના પ્રવાસે છે. તેઓ વાઇબ્રન્ટ ગુજરાત સમિટ 2017ના ઉદ્ઘાટન માટે ગાંધીનગર આવ્યા છે. હાલ તેઓ મહાત્મા મંદિર ખાતે વિવિધ દેશોના ડેલિગેટ્સ સાથેની મીટિંગમાં વ્યસ્ત છે. આજે તેમની ગુજરાત યાત્રાનો બીજો દિવસ છે અને તેમણે આજના દિવસની શરૂઆત પોતાના માતા હીરાબાના આશીર્વાદથી કરી છે.